Deg uḥric wis sin nezrew talɣa taḥerfit akked talɣa taswaɣt n wurmir ussid i yemyagen nessxdem ammud n J .M , DALLET i yexdem di temnaḍt n At Menggellet (1982) nekkes-d imyagen yellan d iḥerfiyen nufa-d imyagen-agi maci kan yiwen usalaeɣ isɛan, aṭas n yisalaɣen i d-yefɣen ,imyagen yesɛan yiwet n tergalt nufa-d yesɛa (07) yisalaɣen, isalaɣen-agi “ar1” “ar1u” “ir1i ur qbilen ara talɣa taswaɣt . Imyagen yesɛan snat n tergalin nufa-d (15) n yisalaɣen, isalaɣen-agi “urur2u” “rR2” ur qbilen ara talɣa taswaɣt n wurmir ussid, imyagen yesɛan kraḍ n tergalin nufa-d yesɛa (13) n yisalaɣen ,isalaɣen-agi “urrar3” “rurr3” “rirr3” “rarr3” “rRr3” ur qbilen ara talɣa taswaɣt n wurmir ussid. Nufa-d d akken yella umgired ger umyag aḥerfi d umyag asuddim.Tella-d tmerniwt n “s” di tazwara akked “ay” di taggara. Akked d ubeddel n teɣra “i” yettuɣal “a” Nerra tamawt belli tussda yettilin deg umyag n tettruḥu mi ara tuɣal ɣer wurmir ussid . MD: qqar→ seɣ ar ay. Maca nufa-d tuget n yemyagen ttalɣen s umur ameqqran 1 2 s tmerna n uzwir “s” aswaɣ.